pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปูพรม สแกนการทำงานของคนต่างด้าว ในสถานประกอบการ ทุกพื้นที่
วันจันทร์ที่ 13 กรกฎาคม 2563
ปูพรม สแกนการทํางานของคนต่างด้าว ในสถานประกอบการ ทุกพื้นที่
นายสุชาติ พรชัยวิเศษกุล อธิบดีกรมการจัดหางาน  เปิดเผยว่า กรมการจัดหางาน ส่งชุดเจ้าหน้าที่ ตรวจสอบการทํางานของแรงงานต่างด้าวและสถานประกอบการ
เน้น ตรวจเข้มแรงงานต่างด้าวแย่งอาชีพคนไทย แรงงานกลุ่มเสี่ยง ทํางานตามสถานบันเทิง ร้านคาราโอเกะ ร้านนวด สถานประกอบการที่เข้าถึงยากและเป็นกลุ่มเสี่ยง รวมทั้ง แรงงานที่ทํางานและพักอาศัยในไซต์ก่อสร้าง และโรงงานอุตสาหกรรม เพื่อควบคุมป้องกัน โรคโควิด-19 ไม่ให้ ย้อนกลับมาแพร่ระบาดรอบใหม่
โดยบูรณาการร่วมกับคณะทํางานตรวจแรงงานต่างด้าวทั้งระบบในพื้นที่ ออกตรวจสอบนายจ้าง/สถานประกอบการ เพื่อตรวจเอกสารของแรงงานต่างด้าวที่ทํางานในสถานประกอบการว่าถูกต้องหรือไม่ อันเป็นการป้องกันการลักลอบใช้แรงงานต่างด้าวโดยผิดกฎหมาย อย่างไรก็ดี ในพื้นที่เสี่ยง เช่น สมุทรสาคร, นครปฐม, สงขลา ฯลฯ ได้ให้ลงพื้นที่ตรวจสอบที่พักอาศัยของแรงงานรับจ้างทั่วไป แรงงานที่อาศัยในบ้านพักหรือที่พักชั่วคราว เพิ่มเติมด้วย เพื่อป้องกันการแพร่ระบาดของไวรัสโควิด-19 หลังจากที่สถานประกอบการและที่พักหลายแห่ง เปิดดําเนินการ
อธิบดีกรมการจัดหางาน กล่าวเพิ่มเติมว่า ในการตรวจสอบการทํางานของคนต่างด้าวและสถานประกอบการ กรมการจัดหางานจะแบ่งการตรวจ ออกเป็น การตรวจปกติ หรือตรวจทั่วไปเพื่อให้คําแนะนํา ควบคุม กํากับดูแล เพื่อให้มีความเข้าใจและสามารถปฏิบัติได้ถูกต้องตามกฎหมาย การตรวจตามคําร้องเรียน/ร้องทุกข์ การตรวจจากการรับแจ้งเบาะแสจากประชาชนทั่วไป การตรวจจากเบาะแสที่ปรากกฎในข่าวหรือสื่อสังคมออนไลน์ รวมทั้งการลงพื้นที่หาข่าวของพนักงานเจ้าหน้าที่
โดยในปีงบประมาณ 2563 (ตั้งแต่ 1 ตุลาคม 2562 – 12 กรกฎาคม 2563) พนักงานเจ้าหน้าที่ของกรมการจัดหางาน ได้ตรวจสอบนายจ้าง/สถานประกอบการ 29,254 แห่ง ดําเนินคดีไป 1,225 แห่ง ตรวจสอบการทํางานของคนต่างด้าว 374,151 คน มีการดําเนินคดี 1,627 คน
ขณะเดียวกัน ได้กําชับให้ เจ้าหน้าที่ แนะนําและประชาสัมพันธ์ให้นายจ้าง/เจ้าของสถานประกอบการปฏิบัติตามพระราชกําหนด การบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม (ฉบับที่ 2) พ.ศ.2561 อย่างเคร่งครัด ทั้งนี้ ไม่ต้องกังวลว่าจะ ได้รับการพิจารณาไม่เป็นธรรม เพราะได้สั่งการให้เจ้าหน้าที่ทุกคนที่ปฏิบัติงานเกี่ยวกับแรงงานต่างด้าว ทํางานด้วยความโปร่งใส
รัฐบาลไทย-ข่าวทำเนียบรัฐบาล-หนุนปลูกข้าวพื้นนุ่ม เพิ่มมูลค่าการส่งออกข้าวของไทย
วันศุกร์ที่ 19 มิถุนายน 2563
หนุนปลูกข้าวพื้นนุ่ม เพิ่มมูลค่าการส่งออกข้าวของไทย
วันศุกร์ที่ 19 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งส่งเสริมชาวนาให้ปลูกข้าวพื้นนุ่ม เพิ่มมูลค่าการส่งออกข้าวไทย เนื่องจากเป็นข้าวที่มีน้ําตาลต่ํา คุณภาพดี เนื้อนุ่ม เหมาะสําหรับคนรักสุขภาพ ซึ่งที่ผ่านมาได้ทดลองปลูกแล้วในบางพื้นที่ และพบว่ามีผลตอบรับเป็นอย่างดีและเป็นที่นิยมของผู้บริโภค จึงได้วางแผนปลูกข้าวพื้นนุ่ม เพื่อให้ได้ปริมาณข้าวตามความต้องการของตลาด ใน 33 จังหวัด รวมพื้นที่เพาะปลูกประมาณ 2 ล้านไร่ เช่น จังหวัดเชียงราย กาญจนบุรี กําแพงเพชร ฉะเชิงเทรา เพชรบุรี เพชรบูรณ์ ชัยนาท ตาก นครนายก นครปฐม โดยใช้พันธุ์ข้าว กข.21 กข.33 กข.39 กข.43 กข.77 และ กข. 79 ช่วยให้ชาวนามีรายได้เพิ่มขึ้น และเตรียมส่งออกไปยังตลาดต่างประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-3 แนวทางการขับเคลื่อนอาเซียนในยุคหลังวิกฤตโควิด-19
วันอาทิตย์ที่ 28 มิถุนายน 2563
3 แนวทางการขับเคลื่อนอาเซียนในยุคหลังวิกฤตโควิด-19
วันอาทิตย์ที่ 28 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ร่วมประชุมสุดยอดอาเซียน ครั้งที่ 36 และการประชุมที่เกี่ยวข้อง ซึ่งเป็นการประชุมระดับผู้นํา ผ่านระบบการประชุมทางไกล ซึ่งประเทศเวียดนามเป็นเจ้าภาพ โดยประเทศไทยเสนอ 3 แนวทางการขับเคลื่อนอาเซียนในยุคหลังวิกฤตโควิด-19 ประกอบด้วย เร่งดําเนินการตามแผนแม่บทว่าด้วยความเชื่อมโยงระหว่างกันในอาเซียน (MPAC) 2025 และส่งเสริมความเชื่อมโยงและการพัฒนาโครงสร้างพื้นฐานสีเขียว /เร่งขับเคลื่อนบูรณาการทางเศรษฐกิจอย่างแข็งขัน และเร่งลงนาม RCEP ภายในปีนี้ พร้อมต่อยอดจุดแข็งด้านความหลากหลายทางชีวภาพตาม “โมเดลเศรษฐกิจ BCG” /เร่งเตรียมความพร้อมต่อความผันผวน และความท้าทายต่าง ๆ ที่จะเกิดขึ้นในอนาคต
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อ.ยักษ์”ชู “โคก หนอง นา” ในกรุงพื้นที่กว่า 50 ไร่ แก้ไขปัญหาสภาพแวดล้อม
วันพฤหัสบดีที่ 28 มิถุนายน 2561
“อ.ยักษ์”ชู “โคก หนอง นา” ในกรุงพื้นที่กว่า 50 ไร่ แก้ไขปัญหาสภาพแวดล้อม
“อ.ยักษ์”ชู “โคก หนอง นา” ในกรุงพื้นที่กว่า 50 ไร่ แก้ไขปัญหาสภาพแวดล้อม พร้อมขยายผลในพื้นที่เป็นแหล่งเรียนรู้ศาสตร์พระราชา
นายวิวัฒน์ ศัลยกําธร รัฐมนตรีช่วยว่าการเกษตรและสหกรณ์ เป็นประธานและมอบนโยบายกิจกรรมเอามื้อสามัคคี “ปลูกป่าในกรุง โคก หนอง นา วิศวะ ม.ขอนแก่น ครั้งที่ 4” ให้กับภาคีเครือข่าย พร้อมเป็นวิทยากรบรรยายเรื่อง “การออกแบบพื้นที่และนําลงพื้นที่เพื่อการออกแบบปรับพื้นที่ที่มีสภาพลุ่มต่ํา น้ําท่วมขัง” จากนั้นลงพื้นที่เพื่อตรวจประเมินผลการทํากิจกรรม ณ ศูนย์ทดลองเพื่อการเรียนรู้โคก หนอง นา วิศวะ ม.ขอนแก่น เขตลาดกระบัง กรุงเทพฯ โดยมีคณะสถาปัตยกรรมศาสตร์ และคณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง ร่วมด้วย
นายวิวัฒน์กล่าวว่า พื้นที่ส่วนนี้เป็นพื้นที่กลางกรุงมีจํานวนทั้งสิ้น 50 ไร่ อยู่ติดกับสถาบันเทคโนโลยีพระจอมเกล้าเจ้าคุณทหารลาดกระบัง ซึ่งบริเวณนี้มีนิคมอุตสาหกรรมอยู่จํานวนมาก ส่งผลกระทบต่างกับสภาพแวดล้อม อาทิ น้ําเน่าเสียที่มาจากนิคมอุสาหกรรม จึงได้มีโครงการสร้าง “โคก หนอง นา” เพื่อเป็นที่บําบัดน้ําเน่าเสียทําให้คลองสะอาด นอกจากนี้ยังสามารถรับน้ําฝนได้ 100% และรับน้ําจากที่อื่นได้ถึง 150% ป้องกันการเกิดปัญหาน้ําท่วม ทั้งนี้ยังมีโครงการที่จะดําเนินการในภายหน้า คือการจัดให้พื้นที่ส่วนนี้เป็นวิทยาลัยศาสตร์พระราชา ประชาชนสามารถเรียนรู้ศาสตร์พระราชาและปรัชญาทฤษฏีใหม่กว่า 40 ทฤษฏี โดยช่วงแรกจัดทําเป็นหลักสูตรระยะสั้น ซึ่งในการเรียนการสอนนั้นมีทั้งหลักปรัชญา หลักทฤษฏีต่างๆ การลงมือปฏิบัติ เทคนิคทางการเกษตร การบริหารแบบคนจน ประชาชนที่ผ่านหลักสูตรสามารถขยายตัวในพื้นที่รอบๆ ในการทําเกษตรแบบยั่งยืน อาทิ วนเกษตร เกษตรผสมผสาน เกษตรอินทรีย์ เกษตรทฤษฏีใหม่ นอกจากนี้ประชาชนสามารถใช้พื้นที่ส่วนนี้ทํากิจกรรมพักผ่านได้ อาทิ พายเรือ ปั่นจักรยาน พร้อมยังเปิดให้บริษัทเอกชนสามารถทํากิจกรรม CSR อีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ. ปรับระบบบริการผู้ป่วยนอกวิถีใหม่ ปลอดภัยทั้งผู้รับและผู้ให้บริการ [กระทรวงสาธารณสุข]
วันพฤหัสบดีที่ 18 มิถุนายน 2563
สธ. ปรับระบบบริการผู้ป่วยนอกวิถีใหม่ ปลอดภัยทั้งผู้รับและผู้ให้บริการ [กระทรวงสาธารณสุข]
สธ. ปรับระบบบริการผู้ป่วยนอกวิถีใหม่ ปลอดภัยทั้งผู้รับและผู้ให้บริการ
กระทรวงสาธารณสุข ปรับระบบบริการผู้ป่วยนอกวิถีใหม่ เพื่อความปลอดภัยของผู้รับบริการและผู้ให้บริการ ลดแออัด คัดกรองผ่านแอปพลิเคชันก่อนมาโรงพยาบาล แยกโซนบริการตามความเสี่ยง
วันนี้ (18 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายแพทย์ณรงค์ อภิกุลวณิชรองอธิบดีกรมการแพทย์ แถลงข่าว New normal OPD กรมการแพทย์ ว่า ในสถานการณ์การระบาดของโรคโควิด 19 ทําให้มีความจําเป็นต้องมีการปรับระบบบริการทางการแพทย์วิถีใหม่ โดยเฉพาะแผนกผู้ป่วยนอก (OPD) ที่มีผู้ป่วยมาใช้บริการมากที่สุด กระทรวงสาธารณสุข โดยกรมการแพทย์ร่วมกับภาคีเครือข่าย จึงได้พัฒนาระบบบริการผู้ป่วยนอกวิถีใหม่ เพื่อความปลอดภัยของผู้มารับบริการและบุคลากรผู้ปฏิบัติงาน ลดความแออัด ลดระยะเวลารอคอย และลดความเหลื่อมล้ํา สร้างความเสมอภาค ได้รับบริการที่มีคุณภาพ เหมาะสมกับภาวะความเจ็บป่วยที่แตกต่างกันในแต่ละราย
ในส่วนความปลอดภัยลดโอกาสติดเชื้อของผู้มารับบริการและบุคลากรผู้ปฏิบัติงาน จะมีการคัดกรองผู้ป่วยก่อนมาโรงพยาบาลผ่านแอปพลิเคชัน มีจุดคัดกรองที่โรงพยาบาล และจัดจุดบริการผู้ป่วยที่อาจติดเชื้อแยกจากผู้ป่วยอื่น เมื่อไปพบแพทย์ที่ห้องตรวจ จัดสถานที่/ที่นั่งให้มีการเว้นระยะห่างอย่างน้อย 1 เมตร มีจุดล้างมือ/ แอลกอฮอล์เจล ผู้รับบริการและเจ้าหน้าที่ต้องสวมหน้ากากอนามัย/หน้ากากผ้าตลอดเวลา ทําความสะอาดจุดเสี่ยงสัมผัสต่างๆ เช่น ลูกบิดประตู ราวจับ เก้าอี้พักคอย ปุ่มลิฟต์ เครื่องวัดความดันโลหิตด้วยน้ํายาฆ่าเชื้ออย่างน้อยวันละ 2 ครั้ง ใช้ฉากพลาสติก ฉากอะคริลิคป้องกันขณะให้บริการ ปรับโครงสร้างและระบบไหลเวียนอากาศให้ถ่ายเทตามมาตรฐานการควบคุมโรค แยกโซนบริการตามความเสี่ยงของผู้ป่วย และใช้ระบบลดการสัมผัสต่างๆ เช่น ประตูอัตโนมัติ การจ่ายเงินผ่าน QR code เป็นต้น
สําหรับการลดความแออัดและลดระยะเวลาการรอคอย โดยจํากัดจํานวนญาติ ไม่ควรเกิน 2 คน (หากไม่จําเป็น) การลงทะเบียน/ตรวจสอบสิทธิ์/นัดเวลาตรวจ online ก่อนมาโรงพยาบาล หรือผ่าน kiosk เมื่อมาถึงโรงพยาบาลแล้ว มีระบบตรวจรักษาทางไกลสําหรับผู้ป่วยเก่าควบคุมโรคได้ดี การรับยาผ่านช่องทางด่วนในกรณีนัดที่ไม่ต้องพบแพทย์ การรับยาร้านยาใกล้บ้าน การส่งยาทางไปรษณีย์ การรับยาแบบ drive thru หรือ อสม.ส่งยาถึงบ้าน ขึ้นกับความพร้อมของแต่ละหน่วยบริการ ขณะนี้ ดําเนินการแล้วในโรงพยาบาลสังกัดกรมการแพทย์ และในโรงพยาบาลภาครัฐและเอกชนหลายแห่ง ซึ่งจะมีผลในการลดความเสี่ยงต่อการติดเชื้อ เพิ่มความสะดวกรวดเร็วแก่ผู้มารับบริการ
นายแพทย์สกานต์ บุนนาคผู้อํานวยการสถาบันเวชศาสตร์สมเด็จพระสังฆราชญาณสังวรเพื่อผู้สูงอายุ กล่าวว่า สําหรับการแยกโซนบริการตามความเสี่ยง จะแบ่งเป็นคลินิกทั่วไปที่มีความเสี่ยงต่อการติดเชื้อต่ํา(สีเขียว) เช่น คลินิกโรคเรื้อรัง เบาหวาน ความดันโลหิตสูงคลินิกที่มีความเสี่ยงต่อการแพร่เชื้อสูง(สีแดง) เช่น คลินิกโรคทางเดินหายใจ และคลินิกผู้ป่วยภูมิคุ้มกันต่ําซึ่งเสี่ยงต่อการติดเชื้อได้ง่าย(สีเหลือง) เช่น คลินิกโรคมะเร็ง คลินิกปลูกถ่ายอวัยวะ หรือผู้ป่วยรับยากดภูมิคุ้มกัน ทุกโซนจัดการตามมาตรฐานการควบคุมโรค และจัดบริการที่แตกต่างกันตามสภาวะของผู้ป่วย
รัฐบาลไทย-ข่าวทำเนียบรัฐบาล-กยศ. มอบโลหิตช่วยสภากาชาดไทย 9.8 ล้านซีซี
วันพุธที่ 27 ธันวาคม 2560
กยศ. มอบโลหิตช่วยสภากาชาดไทย 9.8 ล้านซีซี
กยศ. ส่งมอบโลหิตแก่สภากาชาดไทย 9,833,850 ซีซี จากกิจกรรมรวมใจบริจาคโลหิตตลอดปี 2560 ของนักเรียน นักศึกษาผู้กู้ยืม ศิษย์เก่าผู้กู้ยืม และประชาชนทั่วประเทศ พร้อมเตรียมจัดกิจกรรม “กยศ. ร่วมใจปันโลหิต ต่อชีวิตเพื่อนมนุษย์” ปีที่ 5
กองทุนเงินให้กู้ยืมเพื่อการศึกษา (กยศ.) ส่งมอบโลหิตแก่สภากาชาดไทย 9,833,850 ซีซี จากกิจกรรมรวมใจบริจาคโลหิตตลอดปี 2560 ของนักเรียน นักศึกษาผู้กู้ยืม ศิษย์เก่าผู้กู้ยืม และประชาชนทั่วประเทศ พร้อมเตรียมจัดกิจกรรม “กยศ. ร่วมใจปันโลหิต ต่อชีวิตเพื่อนมนุษย์” ปีที่ 5 เพื่อส่งเสริมการทําความดีตอบแทนสังคมอย่างต่อเนื่อง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ในปีงบประมาณ 2561 กองทุนจะจัดกิจกรรม “กยศ. ร่วมใจปันโลหิต ต่อชีวิตเพื่อนมนุษย์” ปีที่ 5 เนื่องในโอกาสมหามงคลสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงเจริญพระชนมพรรษา 66 พรรษา เพื่อร่วมกันแสดงออกถึงความจงรักภักดี ความกตัญญูและสํานึกในพระมหากรุณาธิคุณ และเปิดโอกาสให้นักเรียน นักศึกษาผู้กู้ยืม ศิษย์เก่าผู้กู้ยืม และประชาชนทั่วไปได้มีโอกาสทําความดีตอบแทนสังคม โดยมีเป้าหมายจัดกิจกรรมร่วมกับสถานศึกษาในกรุงเทพฯ และจังหวัดต่างๆ รวม 20 จังหวัด มีสถานศึกษาที่ให้ความร่วมมือใช้สถานที่จัดกิจกรรม จํานวน 48 แห่ง คาดว่าจะได้รับปริมาณโลหิตไม่น้อยกว่า 10,000,000 ซีซี โดยตั้งแต่ปี พ.ศ. 2557 เป็นต้นมา กองทุนได้ให้การสนับสนุนการจัดกิจกรรมบริจาคโลหิตดังกล่าวร่วมกับศูนย์บริการโลหิตแห่งชาติ สภากาชาดไทย กาชาดจังหวัด และสถานศึกษาทั่วประเทศ มาอย่างต่อเนื่อง และจากผลการจัดกิจกรรมในปีงบประมาณ 2560 ที่ผ่านมา มีนักเรียน นักศึกษาและประชาชนผู้บริจาคโลหิตจํานวน 23,734 คน จากสถานศึกษาประมาณ 180 แห่ง ได้รับบริจาคโลหิตจํานวนทั้งสิ้น 9,833,850 ซีซี ซึ่งกองทุนจะมอบให้แก่สภากาชาดไทยและโรงพยาบาลต่างๆ นําไปใช้ประโยชน์ในการรักษาพยาบาล หรือจัดเก็บสํารองไว้ใช้ในยามภาวะขาดแคลนต่อไป
กองทุนจึงขอเชิญชวนนักเรียน นักศึกษาผู้กู้ยืม ศิษย์เก่าผู้กู้ยืม และประชาชนทั่วไป ร่วมบริจาคโลหิต ทําความดีตอบแทนคุณแผ่นดินตลอดปี 2561 โดยผู้ที่สนใจสามารถติดตามรายละเอียดกําหนดการจัดกิจกรรมของแต่ละจังหวัดได้ทาง www.studentloan.or.th” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-"​เฉลิมชัย" ตรวจเยี่ยมโครงการอ่างเก็บน้ำคลองดินแดง
วันศุกร์ที่ 14 สิงหาคม 2563
"​เฉลิมชัย" ตรวจเยี่ยมโครงการอ่างเก็บน้ําคลองดินแดง
"​เฉลิมชัย" ตรวจเยี่ยมโครงการอ่างเก็บน้ําคลองดินแดง อันเนื่องมาจากพระราชดําริ พร้อมบริหารจัดการเพื่อช่วยเหลือพี่น้องเกษตรกรและประชาชนในพื้นที่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังตรวจเยี่ยมโครงการอ่างเก็บน้ําคลองดินแดง อันเนื่องมาจากพระราชดําริ อ.พิปูน จ.นครศรีธรรมราช ว่า สืบเนื่องมาจากเมื่อปลายเดือนพฤศจิกายน 2531 ได้เกิดอุทกภัยในเขตบริเวณ อ.ฉวาง อ.พิปูน จ.นครศรีธรรมราช และ อ.บ้านนาสาร จ.สุราษฎร์ธานี ก่อให้เกิดความเสียหายแก่ชีวิต ทรัพย์สิน และที่ทํากินของราษฎรในบริเวณนั้นเป็นจํานวนมาก พระบาทสมเด็จพระเจ้าอยู่หัวรัชการที่ 9 จึงทรงมีพระราชดําริให้กรมชลประทานหาทางป้องกันและบรรเทาอุทกภัยในเขตพื้นที่ของแม่น้ําตาปีตอนล่าง เกิดเป็นโครงการอ่างเก็บน้ําเขื่อนคลองดินแดง อันเนื่องมาจากพระราชดําริ เพื่อบรรเทาอุทกภัยในเขตพื้นที่ของลุ่มแม่น้ําตาปีตอนล่างและรองรับน้ําเพื่อการเกษตรให้แก่พื้นที่ชลประทานประมาณ 9,900 ไร่ โดยได้เริ่มดําเนินการก่อสร้างโครงการอ่างเก็บน้ําคลองดินแดง เมื่อปีงบประมาณ 2539 แล้วเสร็จในปีงบประมาณ 2546 มีลักษณะเป็นเขื่อนดิน สูง 24 เมตร ยาว 2,260 เมตร สามารถกักเก็บน้ําได้ 60 ล้าน ลบ.ม.
ทั้งนี้ กระทรวงเกษตรฯ โดยกรมชลประทาน มีแผนในการออกแบบให้มีระบบท่อส่งน้ํา ไปยังพื้นที่บริเวณรอบอ่างเก็บน้ําดังกล่าว โดยมีการตั้งแผนงานผูกพันงบประมาณ 3 ปี ระหว่างปี พ.ศ. 2565 – 2567 งบประมาณรวม 400 ล้านบาท ปัจจุบันอยู่ระหว่างดําเนินการจัดทําเวทีประชาคมราษฎรผู้มีส่วนได้เสียบริเวณที่แนวท่อตัดผ่าน และอยู่ระหว่างพิจารณาแนวทางดําเนินการด้านการจัดซื้อที่ดินและการจ่ายค่าทดแทนทรัพย์สิน
นอกจากนี้ กรมชลประทานยังมีอ่างเก็บน้ําคลองกะทูน ต.กะทูน อ.พิปูน จ.นครศรีธรรมราช เริ่มดําเนินการก่อสร้างตั้งแต่ปี 2532 แล้วเสร็จในปี 2546 สามารถกักเก็บน้ําได้ 70.5 ล้าน ลบ.ม. และสามารถส่งน้ําให้กับราษฎรในพื้นที่ถึง 12,500 ไร่ ด้วย
“รัฐบาลให้ความสําคัญกับพี่น้องเกษตรกร ซึ่งโครงการอ่างเก็บน้ําคลองดินแดงฯ นี้จะสามารถช่วยเหลือทั้งในด้านการเกษตร ด้านอุปโภคบริโภค และรักษาระบบนิเวศน์ ซึ่งกรมชลประทานไม่ได้ดูแลแค่เกษตรกรเพียงอย่างเดียว แต่ดูแลประชาชนทั้งหมด ถ้าน้ํามีความอุดมสมบูรณ์ จะทําให้ประชาชนสามารถมีน้ํากินน้ําใช้ได้ อย่างไรก็ตาม ได้เน้นย้ําว่าต้องให้พี่น้องประชาชนมีส่วนร่วมและตรงตามความต้องการของพี่น้องประชาชนด้วย” นายเฉลิมชัย กล่าว
รัฐบาลไทย-ข่าวทำเนียบรัฐบาล-รมว.พม. กำชับ พมจ. เร่งแก้ปัญหาใน 24 ชั่วโมง ยิ่งเร็ว ทุกข์ของประชาชนยิ่งหมดไปโดยเร็วเช่นกัน
วันพฤหัสบดีที่ 16 เมษายน 2563
รมว.พม. กําชับ พมจ. เร่งแก้ปัญหาใน 24 ชั่วโมง ยิ่งเร็ว ทุกข์ของประชาชนยิ่งหมดไปโดยเร็วเช่นกัน
รมว.พม. กําชับ พมจ. เร่งแก้ปัญหาใน 24 ชั่วโมง ยิ่งเร็ว ทุกข์ของประชาชนยิ่งหมดไปโดยเร็วเช่นกัน
เมื่อวันที่ 15 เม.ย. 63 เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.) ประชุมทางไกลผ่านระบบ Video Conference ร่วมกับพัฒนาสังคมและความมั่นคงของมนุษย์จังหวัด (พมจ.) ในพื้นที่จังหวัดภาคเหนือและภาคตะวันออกเฉียงเหนือ เพื่อติดตามการช่วยเหลือกลุ่มเป้าหมายที่ได้รับผลกระทบจาก การแพร่ระบาดของโรคติดเชื้อไวรัสโคโรน่า 2019 (โควิด-19) โดยมีคณะผู้บริหารเข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ กล่าวว่า จากสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID-19) ในขณะนี้ ส่งผลกระทบให้เกิดปัญหาทั้งเศรษฐกิจและสังคมต่อประชาชนในวงกว้าง ตนจึงมีความห่วงใยประชาชนทุกกลุ่มเป้าหมายของกระทรวง พม. โดยเฉพาะเด็ก เยาวชน ผู้สูงอายุ คนพิการ และผู้ด้อยโอกาส วันนี้ จึงได้ประชุมทางไกลร่วมกับ พมจ. ในพื้นที่จังหวัดภาคเหนือและภาคตะวันออกเฉียงเหนือ โดยรับฟังรายงานการช่วยเหลือและปัญหาอุปสรรคต่างๆ ในแต่ละพื้นที่ โดยตน ได้สั่งการให้ พมจ. ทุกจังหวัด ลงพื้นที่สํารวจกลุ่มเป้าหมายที่ได้รับผลกระทบอย่างเร่งด่วน เพื่อช่วยเหลือและบรรเทา ความเดือดร้อนในเบื้องต้นโดยเร็วที่สุด อาทิ ปัญหาของศูนย์เด็กเล็กที่ถูกปิดและมีผลกระทบต่อเด็กเล็กอย่างไรบ้าง ขาดแคลนนมผงสําหรับเด็กเล็กมากน้อยเพียงใด โดยจะให้กรมกิจการเด็กและเยาวชน (ดย.) เร่งหาแนวทางช่วยเหลือ ส่วนปัญหาของ คนไร้ที่พึ่งและคนตกงานที่ไม่มีที่พัก หาอาชีพไม่ได้ และขาดแคลนเครื่องอุปโภคบริโภค โดย พมจ. จะต้องลงพื้นที่ช่วยเหลือ อย่างเร่งด่วน หากเป็นอาหารสําเร็จรูปให้ร่วมมือกับภาคเอกชนในการจัดหาอาหารเพื่อส่งให้กลุ่มเป้าหมาย ในขณะที่ตนจะหารือกับการเคหะแห่งชาติ (กคช.) ให้เร่งสํารวจว่ามีห้องพักที่ว่างเพิ่มอีกหรือไม่ เพื่อรองรับคนตกงานที่ไม่มีที่พัก เพราะไม่มีเงินจ่าย ค่าเช่า หรือระหว่างรอที่พักใหม่
นายจุติ กล่าวเพิ่มเติมว่า ทั้งนี้ ขอให้ พมจ. แต่งตั้งอาสาสมัครพัฒนาสังคมและความมั่นคงของมนุษย์ (อพม.) ในแต่ละจังหวัดเป็นทีมงานแก้ไขปัญหาเร่งด่วน เพราะต้องใช้เครือข่ายในการช่วยเหลือประชาชน เนื่องจากกระทรวง พม. มีข้าราชการและเจ้าหน้าที่ไม่เพียงพอ และขอให้ใช้เทคโนโลยีเพื่อสื่อสารกับอาสาสมัครและเครือข่ายในจังหวัด ทั้งนี้ พมจ. ต้องบันทึกว่า การดําเนินงานในช่วงสถานการณ์การแพร่ระบาดของโรค มีปัญหาอะไรบ้าง จัดการแก้ไขปัญหาอย่างไร และใครเป็นผู้รับผิดชอบ นอกจากนี้ ขอให้มีเจ้าหน้าที่ช่วยติดตามข่าวการขอความช่วยเหลือจากประชาชนในโซเชียลมีเดีย แล้วแจ้งมาที่ส่วนกลางของกระทรวง พม. และเร่งลงพื้นที่ช่วยเหลือให้แล้วเสร็จภายใน 24 ชั่วโมง เพื่อไม่ให้เกิดความล่าช้า หากแก้ไขได้เร็ว ทุกข์ของประชาชนก็จะหมดไปโดยเร็วเช่นกัน อีกทั้งต้องช่วยเหลือให้ถูกต้องตามกฎระเบียบและปรับให้เข้ากับสถานการณ์วิกฤติในช่วงนี้ด้วย
รัฐบาลไทย-ข่าวทำเนียบรัฐบาล-อนุทิน-สาธิต ประชุม บอร์ด สปสช.นัดแรก มอบนโยบายผู้ป่วยรับยาที่ร้านยาเครือข่าย สปสช.
วันจันทร์ที่ 5 สิงหาคม 2562
อนุทิน-สาธิต ประชุม บอร์ด สปสช.นัดแรก มอบนโยบายผู้ป่วยรับยาที่ร้านยาเครือข่าย สปสช.
รัฐมนตรีว่าการกระทรวงสาธารณสุขและรัฐมนตรีช่วยว่าการกระทรวงสาธารณสุข ร่วมประชุมบอร์ด สปสช. มอบนโยบาย ให้ผู้ป่วยรับยาที่ร้านยาเครือข่าย สปสช. เป็นทางเลือกหนึ่งให้ประชาชน ช่วยลดความแออัดในโรงพยาบาล
วันนี้ (5 สิงหาคม 2562) ที่สํานักงานหลักประกันสุขภาพแห่งชาติ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายในการประชุมคณะกรรมการสุขภาพแห่งชาติ(สปสช.) ว่า วันนี้เป็นการประชุมครั้งแรกในฐานะประธานกรรมการหลักประกันสุขภาพแห่งชาติ (บอร์ด สปสช.) มีความยินดีที่ได้มาทํางานร่วมกับสํานักงานหลักประกันสุขภาพแห่งชาติ ตั้งใจมาทํางานร่วมกัน สนับสนุนภารกิจของ สปสช. อย่างเต็มความสามารถ เพื่อช่วยพัฒนาระบบหลักประกันสุขภาพถ้วนหน้าให้ดียิ่งขึ้น
“ผมมั่นใจว่าเราจะทํางาน เพื่อขับเคลื่อนนโยบายนี้ให้ดียิ่งๆ ขึ้นไป เรามีบุคลากร ผู้บริหารที่ทุ่มเท เข้าใจระบบ แนวทางทํางาน ขอให้คณะกรรมการฯ ใช้ความรู้ ประสบการณ์อย่างเต็มที่ ผมและรัฐมนตรีช่วยว่าการกระทรวงสาธารณสุขยินดีให้การสนับสนุนการทํางาน เพื่อให้ประชาชนมีสุขภาพดี ได้รับการบริการที่ดีที่สุด” นายอนุทิน กล่าว
นายอนุทิน กล่าวต่อว่า ขอให้มีการทํางานกันเป็นเครือข่าย เพื่อร่วมกันดูแลสุขภาพประชาชน สิ่งที่สําคัญ คือการรวมข้อมูล การส่งต่อข้อมูลผู้ป่วย ขอให้นําระบบไอทีเข้ามาร่วมจัดการ นอกจากนี้ ภายใน 1 ปี ตั้งเป้าจะพัฒนาห้องฉุกเฉินให้ได้มาตรฐานเพิ่มมากขึ้น และการลดความแออัดในโรงพยาบาล โดยผู้ป่วยจะต้องรอพบแพทย์ไม่เกิน 1 ชั่วโมง เมื่อรับการตรวจแล้วสามารถเลือกไปรับยาที่ร้านขายยาใกล้บ้านที่ขึ้นทะเบียนกับ สปสช.ได้ เป็นแนวคิดเชิงนโยบายที่จะต้องหารือถึงแนวทางการปฏิบัติ เพื่อเป็นส่วนหนึ่งในการช่วยลดความแออัดในโรงพยาบาล ซึ่งขณะนี้ทุกโรงพยาบาลในสังกัดได้หาวิธีที่จะลดเวลาที่ผู้ป่วยต้องอยู่ที่โรงพยาบาลให้น้อยที่สุด
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า จะเข้ามาช่วยรัฐมนตรีว่าการกระทรวงสาธารณสุขทํางานเพื่อประชาชนด้วยความซื่อสัตย์สุจริต โดยไม่มีการแบ่งพรรคการเมือง ในเรื่องลดความแออัดในโรงพยาบาลด้วยการให้ไปรับยาที่ร้านยานั้น เป็นทางเลือกหนึ่งให้ประชาชน เน้นคงคุณภาพรักษามาตรฐาน โดยจะมีการคุยรายละเอียด หากจําเป็นต้องแก้ไขกฎหมายก็จะรีบดําเนินการ
****************************** 5 สิงหาคม 2562
รัฐบาลไทย-ข่าวทำเนียบรัฐบาล-รายงานการคัดกรองผู้โดยสาร (แยกเป็นรายท่าอากาศยาน)   ประจำวันที่ 13 มีนาคม 2563
วันเสาร์ที่ 14 มีนาคม 2563
รายงานการคัดกรองผู้โดยสาร (แยกเป็นรายท่าอากาศยาน)   ประจําวันที่ 13 มีนาคม 2563
รายงานการคัดกรองผู้โดยสาร (แยกเป็นรายท่าอากาศยาน)
ประจําวันที่ 13 มีนาคม 2563
รัฐบาลไทย-ข่าวทำเนียบรัฐบาล-รมว.วธ.ร่วมพิธีบายศรีสู่ขวัญ พบปะผู้นำชุมชนและประชาชน และเยี่ยมชมกลุ่มผ้าทอพื้นเมือง กลุ่มแปรรูปผลิตภัณฑ์จากผ้าทอ ณ ห้องประชุมวิทยาลัยชุมชนอุทัยธานี
วันพุธที่ 7 มิถุนายน 2560
รมว.วธ.ร่วมพิธีบายศรีสู่ขวัญ พบปะผู้นําชุมชนและประชาชน และเยี่ยมชมกลุ่มผ้าทอพื้นเมือง กลุ่มแปรรูปผลิตภัณฑ์จากผ้าทอ ณ ห้องประชุมวิทยาลัยชุมชนอุทัยธานี
ร่วมพิธีบายศรีสู่ขวัญ พบปะผู้นําชุมชนและประชาชน และเยี่ยมชมกลุ่มผ้าทอพื้นเมือง กลุ่มแปรรูปผลิตภัณฑ์จากผ้าทอ ณ ห้องประชุมวิทยาลัยชุมชนอุทัยธานี
วันที่ 27 พฤษภาคม 2560 ที่จังหวัดอุทัยธานีเวลา 12.00 น.นายวีระ โรจน์พจนรัตน์ รัฐมนตรีว่าการกระทรวงวัฒนธรรมพร้อมคณะร่วมพิธีบายศรีสู่ขวัญ พบปะผู้นําชุมชนและประชาชน และเยี่ยมชมกลุ่มผ้าทอพื้นเมือง กลุ่มแปรรูปผลิตภัณฑ์จากผ้าทอ ณ ห้องประชุมวิทยาลัยชุมชนอุทัยธานี และเวลา 12.40 น.เยี่ยมชมศูนย์ผ้าทอโบราณบ้านผาทั่ง ต.ห้วยแห้ง อ.บ้านไร่ จังหวัดอุทัยธานี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 1 เมษายน 2563
วันพุธที่ 1 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 1 เมษายน 2563
1. สถานการณ์ทั่วโลกใน 200 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 1 เมษายน 2563 (07.00 น.) พบผู้ป่วยยืนยันติดเชื้อจํานวน 856,910 ราย เสียชีวิต 42,107 ราย ส่วนประเทศจีนพบผู้ป่วย 81,518 ราย เสียชีวิต 3,305 ราย สหรัฐอเมริกาพบผู้
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่1 เมษายน 2563
1. สถานการณ์ทั่วโลกใน 200ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –1 เมษายน 2563 (07.00 น.) พบผู้ป่วยยืนยันติดเชื้อจํานวน 856,910 ราย เสียชีวิต 42,107 ราย ส่วนประเทศจีนพบผู้ป่วย 81,518 ราย เสียชีวิต 3,305 ราย สหรัฐอเมริกาพบผู้ป่วย 187,340 ราย เสียชีวิต 3,860 ราย อิตาลีพบผู้ป่วย 105,792 ราย เสียชีวิต 12,428 ราย
2. สถานการณ์ในประเทศไทย (31 มี.ค.63 เวลา 16.00 น.) ผู้ป่วยกลับบ้านได้ 74 ราย ผู้ป่วยรายใหม่เพิ่ม 120 ราย นับเป็นลําดับที่ 1,652- 1,771 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 51 ราย มีรายละเอียด ดังนี้
1.1 สนามมวย 1 ราย
1.2  สถานบันเทิง 11 ราย
1.3  สัมผัสกับผู้ป่วยที่มีรายงานมาแล้ว 38 ราย
1.4  ร่วมพิธีทางศาสนาที่มาเลเซีย 1 ราย
กลุ่มที่ 2ผู้ป่วยรายใหม่ จํานวน 39 ราย มีรายละเอียด ดังนี้
2.1  เดินทางจากต่างประเทศ/ชาวต่างชาติ 24 ราย (เป็นคนไทย 22 ราย ในจํานวนนี้เป็นผู้เดินทางร่วมพิธีกรรมทางศาสนาที่ประเทศอินโดนีเซีย 16 ราย / ชาวต่างชาติ 2 ราย)
2.2  อาชีพเสี่ยง 14 ราย
2.3  บุคลากรทางการแพทย์ 1 ราย (สะสม 25 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 30 ราย
ได้รับรายงานผู้ป่วยอาการหนัก 23 ราย เสียชีวิต 2 ราย
รายที่ 1 เป็นชายไทย อายุ 79 ปี มีประวัติโรคประจําตัว คือ โรคเบาหวาน ไตวายเรื้อรัง มีประวัติการเดินทางไปประเทศมาเลเซีย พบภาวะปอดอักเสบ เข้ารักษาที่โรงพยาบาลยะลา เสียชีวิตวันที่ 31 มีนาคม 2563
รายที่ 2 เป็นชายไทย อายุ 58 ปี มีประวัติเดินทางกลับจากประเทศอังกฤษ เข้ารักษาที่โรงพยาบาลเอกชนแห่งหนึ่ง ในกรุงเทพมหานคร เสียชีวิตวันที่ 31 มีนาคม 2563
โดยสรุปวันนี้ มีผู้ป่วยกลับบ้านแล้ว 416 ราย ยังรักษาในโรงพยาบาล 1,343 ราย เสียชีวิตรวม 12 ราย รวมมีผู้ป่วยสะสม 1,771 ราย
***********************************1 เมษายน 2563
รัฐบาลไทย-ข่าวทำเนียบรัฐบาล-รมว.ทส. ติดตามการแก้ไขปัญหาการใช้ประโยชน์ที่ดินป่าไม้จังหวัดแม่ฮ่องสอน
วันศุกร์ที่ 12 มกราคม 2561
รมว.ทส. ติดตามการแก้ไขปัญหาการใช้ประโยชน์ที่ดินป่าไม้จังหวัดแม่ฮ่องสอน
รมว.ทส. ติดตามการแก้ไขปัญหาการใช้ประโยชน์ที่ดินป่าไม้จังหวัดแม่ฮ่องสอน
วันนี้ 11 มกราคม 2561 พลเอกสุรศักดิ์ กาญจนารัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมได้ให้เกียรติเป็นประธานการประชุมการติดตามการแก้ไขปัญหาการใช้ประโยชน์ที่ดินป่าไม้จังหวัดแม่ฮ่องสอนโดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม และ นายสืบศักดิ์ เอี่ยมวิจารณ์ ผู้ว่าราชการจังหวัดแม่ฮ่องสอน นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายจเรศักดิ์ นันตะวงษ์ รองอธิบดีกรมป่าไม้ และหน่วยงานที่เกี่ยวข้องเข้าร่วมประชุม ณ โรงแรมอิมพีเรียลธารา จังหวัดแม่ฮ่องสอนแม่ฮ่องสอน
ในโอกาสนี้ พลเอกสุรศักดิ์ กาญจนารัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้แนวทางการดําเนินงานโดยได้เน้นย้ําให้เจ้าหน้าที่รัฐปรับเปลี่ยนมุมมองและทัศนคติในการทํางาน สร้างความไว้วางใจเพื่อให้เกิดความสามัคคีระหว่างเจ้าหน้าที่รัฐกับประชาชนในการร่วมกันปฏิบัติงาน โดยการดึงมวลชนพื้นที่เข้ามามีส่วนร่วม มากกว่าที่จะมองเป็นฝ่ายตรงข้าม เพื่อให้คนอยู่ร่วมกับป่าได้อย่างมีความสุข ได้ใช้ประโยชน์และอนุรักษ์ป่าไปพร้อมกัน โดยดําเนินการบังคับใช้กฎหมายขั้นเด็ดขาดกับนายทุนผู้อยู่เบื้องหลัง ตามคําสั่ง คสช. และน้อมนําการดําเนินงานตามรอยพระราชดําริและพระราโชบายของรัชกาลที่ 9 และรัชกาลที่ 10 มาเป็นแนวทางในการปฏิบัติงานด้วย พร้อมทั้งได้เดินทางไปศูนย์บริการและพัฒนาลุ่มน้ําปายตามพระราชดําริ เพื่อรับฟังความคิดเห็นและสร้างความเข้าใจแก่กลุ่มราษฏรต่างๆ ในจังหวัดแม่ฮ่องสอน